**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ VADOVŲ MĖNESINĖS ALGOS KINTAMOSIOS DALIES DYDŽIŲ NUSTATYMO**

2019 m. gegužės 16 d. Nr. B1-111

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų 15-1 straipsnio 6 dalimi, Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo, patvirtinto Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“, 4 punktu, įvertinusi viešosios įstaigos Molėtų ligoninės, viešosios įstaigos Molėtų r. pirminės sveikatos priežiūros centro, viešosios įstaigos Molėtų rajono greitosios medicinos pagalbos centro 2018 m. veiklos ataskaitas ir atsižvelgusi į VšĮ Molėtų ligoninės 2019-02-19 raštą Nr. S-42 „Dėl įstaigos neigiamo finansinio rezultato“,

Molėtų rajono savivaldybės taryba n u s p r e n d ž i a:

1. Nustatyti Molėtų rajono savivaldybei pavaldžių viešųjų asmens sveikatos priežiūros įstaigų vadovų mėnesinės algos kintamosios dalies dydžius:

|  |  |  |
| --- | --- | --- |
| Eil. Nr. | Įstaigos pavadinimas | Mėnesinės algos kintamosios dalies dydžiai (procentais) |
| 1.1. | VšĮ Molėtų r. pirminės sveikatos priežiūros centras | 40 |
| 1.2. | VšĮ Molėtų rajono greitosios medicinos pagalbos centras | 40 |
| 1.3. | VšĮ Molėtų ligoninė | 30 |

2. Nustatyti, kad šiuo sprendimu (1 punktas) nustatytas vadovų mėnesinės algos kintamosios dalies dydis taikomas nuo 2019 m. gegužės 1 d. ir galioja iki 2020 m. balandžio 30 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika